maharashtra-politicians-84-year-old-father-murders-wife-tries-to-burn-body-in-bedroom-skd- News18 assam\nHome » photogallery » nation »পত্নীক ঘপিয়াই হত্যা, তাৰ পিছত বেডৰুমতে জ্বলাই দিয়াৰ চেষ্টা ৮৪ বছৰীয়া বৃদ্ধৰ!\nপত্নীক ঘপিয়াই হত্যা, তাৰ পিছত বেডৰুমতে জ্বলাই দিয়াৰ চেষ্টা ৮৪ বছৰীয়া বৃদ্ধৰ!\n। February 02, 2021, 14:41 IST\nপ্ৰথমে পত্নীক ঘপিয়াই হত্যা, তাৰ পিছত জ্বলাই দিয়াৰ চেষ্টা চলালে এজন ৮৪ বছৰীয়া বৃদ্ধই। মহাৰাষ্ট্ৰৰ মানপাডা অঞ্চলত দেওবাৰে সংঘটিত হৈছে এই ঘটনা। (প্ৰতীকী ফটো)\nজনা গৈছে, লোকজন স্থানীয় এজন ৰাজনৈতিক নেতাৰ পিতৃ। অভিযুক্তক গ্ৰেপ্তাৰ কৰিছে আৰক্ষীয়ে। (প্ৰতীকী ফটো)\nআৰক্ষী সূত্ৰত প্ৰকাশ, পানডুৰাং ৱাডি অঞ্চলত পাটিল পৰিয়ালৰ নিজৰ বাংলোতে এই ঘটনা সংঘটিত হয়। কল্যাণ ডিম্বিভালি মিউনিচিপাল কৰ্প'ৰেচনৰ প্ৰাক্তন কৰ্প'ৰেটৰ ৰমাকান্ত পাটিলৰ পিতৃ বালিৰাম পাটিল ঘটনাৰ মূল অভিযুক্ত। (প্ৰতীকী ফটো)\nদেওবাৰে চোকা অস্ত্ৰৰে আক্ৰমণ কৰি পত্নী হত্যা কৰে বালিৰামে। তাৰ পিছত নিজৰ শোৱনি কোঠাতে মৃতদেহটো জ্বলাই দিয়াৰ চেষ্টা কৰে লোকজনে। সেই সময়তে ৰমাকান্তৰ পত্নীৰ টোপনি ভাঙে। ঘৰৰ পৰা ধোঁৱা ওলোৱাত দৌৰি যা. মহিলাগৰাকী। গৈ দেখে শাহুৱেকৰ মৃতদেহটো জ্বলি আছে। (প্ৰতীকী ফটো)\nলগে লগে জুই নুমওৱাৰ চেষ্টা কৰে ৰমাকান্তই। কিন্তু পিতৃ বালিৰামক ক'তো দেখা নাপালে। তাৰ পিছতে খবৰ দিয়া হয় থানাত। (প্ৰতীকী ফটো)\nআৰক্ষীক পাটিল পৰিয়ালৰ সদস্যই কয়, বালিৰামে কথাই কথাই খুব মূৰ গৰম কৰি থাকে। তাক লৈ পত্নী পাৰ্বতী দেৱীৰ সৈতে দৈনিক কাজিয়া হৈছিল। তাৰ ফলতে এনে ভয়ংকৰ পৰিস্থিতিৰ সৃষ্টি হ'ব বুলি তেওঁলোকে কেতিয়াও ভৱা নাছিল। (প্ৰতীকী ফটো)\nঘটনাৰ তদন্ত আৰম্ভ কৰি পলাতক বালিৰামক গ্ৰেপ্তাৰ কৰিছে আৰক্ষীয়ে। আৰক্ষীৰ জেৰাত এই অপৰাধৰ কথা স্বীকাৰ কৰিছে বালিৰামে। (প্ৰতীকী ফটো)
